Predbežný návrh opravného rozpočtu c. 1 k všeobecnému rozpočtu na rok 2009 - Výkaz výdavkov podľa oddielov - Oddiel III - Komisia /* KOM/2009/0022 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 23.1.2009 KOM(2009) 22 v konečnom znení PREDBEŽNÝ NÁVRH OPRAVNÉHO ROZPOČTU č. 1 K VŠEOBECNÉMU ROZPOČTU NA ROK 2009 VÝKAZ VÝDAVKOV PODĽA ODDIELOV Oddiel III - Komisia (predložená Komisiou) PREDBEŽNÝ NÁVRH OPRAVNÉHO ROZPOČTU č. 1K VŠEOBECNÉMU ROZPOČTU NA ROK 2009 VÝKAZ VÝDAVKOV PODĽA ODDIELOVOddiel III - Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1525/2007[2], a najmä na jeho článok 37, Európska Komisia týmto predkladá rozpočtovému orgánu predbežný návrh opravného rozpočtu č. 1 k rozpočtu na rok 2009. OBSAH 1. Úvod 4 2. Mobilizácia Fondu solidarity EÚ 4 2.1. Rumunsko: povodne 4 2.2. Financovanie 5 ZMENY VO VÝKAZE VÝDAVKOV PODĽA ODDIELOV Zmeny vo výkaze výdavkov podľa oddielov sa zasielajú osobitne prostredníctvom systému SEI-BUD. Anglické znenie zmien vo výkaze výdavkov podľa oddielov je pre informáciu pripojené ako príloha k rozpočtu. 1. Úvod Predbežný návrh opravného rozpočtu (PNOR) č. 1 na rok 2009 sa vzťahuje na tieto prvky: - mobilizácia Fondu solidarity EÚ vo výške 11,8 milióna EUR v rámci viazaných a platobných rozpočtových prostriedkov v súvislosti s následkami povodní v Rumunsku. - zodpovedajúce zníženie platobných rozpočtových prostriedkov vo výške 11,8 milióna EUR z rozpočtovej položky 13 03 16 [Európsky fond regionálneho rozvoja (EFRR) – Konvergencia]. 2. Mobilizácia Fondu solidarity EÚ 2.1. Rumunsko: Povodne Dňa 18. júla 2008 postihli pomerne rozsiahlu časť Rumunska výdatné dažde, ktoré viedli k silným povodniam a zosuvom pôdy. Rumunské orgány požiadali o finančnú pomoc z Fondu solidarity EÚ v rámci lehoty desiatich týždňov stanovenej v článku 4 nariadenia Rady (ES) č. 2012/2002[3]. Komisia dôkladne posúdila žiadosť v súlade s nariadením Rady (ES) č. 2012/2002, a najmä s jeho článkami 2, 3 a 4. Najdôležitejšie body posúdenia možno zhrnúť takto: 1. Žiadosť bola Komisii predložená 1. októbra 2008 v rámci lehoty desiatich týždňov od zaznamenania prvých škôd 24. júla 2008. 2. Táto katastrofa je prírodnou katastrofou. Podľa odhadov rumunských orgánov dosahujú celkové priame škody výšku 471,4 mil. EUR. Tento objem predstavuje približne 83 % bežnej prahovej hodnoty vzťahujúcej sa na Rumunsko pre mobilizáciu Fondu solidarity vo výške 566,8 milióna EUR (t. j. 0,6 % HND Rumunska) Celkové priame škody tvoria základ pre výpočet výšky finančnej pomoci. Finančná pomoc sa môže použiť iba na základné núdzové operácie vymedzené v článku 3 nariadenia. 3. Keďže celková škoda zostáva pod úrovňou bežnej prahovej hodnoty, žiadosť je založená na takzvanom kritériu „výnimočnej regionálnej katastrofy“ stanovenom v článku 2 ods. 2, posledný pododsek nariadenia (ES) č. 2012/2002, v ktorom sú stanovené podmienky na mobilizáciu fondu solidarity „vo výnimočných prípadoch“. Podľa tohto kritéria môže región výnimočne využiť pomoc z fondu v prípade, že bol postihnutý výnimočnou katastrofou, najmä prírodnou, ktorá postihla väčšiu časť jeho obyvateľstva a má vážne a trvalé dôsledky pre životné podmienky a hospodársku stabilitu regiónu. 4. Žiadosť sa týka piatich okresov (Maramures, Suceava, Botosani, Iasi, Neamt) v severovýchodnej časti Rumunska. Postihnutý región je priľahlou a súvislou oblasťou, v ktorej žijú celkovo tri milióny obyvateľov. Rumunské orgány uviedli, že povodne postihli väčšinu obyvateľstva žijúceho v tejto oblasti. Priamo zasiahnutých bolo 241 obcí, v ktorých žije celkovo 1,6 milióna obyvateľov, pričom došlo k čiastočnému alebo úplnému zničeniu súkromných obydlí a poľnohospodárskych plodín. 5. Rumunské orgány predložili dôkazy s cieľom preukázať vážne a trvalé následky pre životné podmienky a hospodársku stabilitu postihnutého regiónu. Boli hlásené vážne škody v základnej infraštruktúre, poľnohospodárstve, lesnom hospodárstve, na dobytku a súkromných obydliach. V postihnutom regióne, ktorého hospodárstvo závisí do veľkej miery od poľnohospodárstva, bolo pri povodniach zaplavených 39 214 ha poľnohospodárskej pôdy a 240 ha lesa. S obnovením poľnohospodárskej výroby sa v postihnutých oblastiach do roku 2009 nepočíta. Okrem toho bola vážne poškodená základná infraštruktúra: zaplavených bolo spolu 1 949 km ciest, pričom úplne zničených bolo 2 000 mostov a asi 87,6 km brehov a priehrad. Zaplavenie ciest na štátnych hraniciach Rumunska s Moldavskom a Ukrajinou malo značný dosah na hospodársku výmenu medzi Rumunskom a krajinami severnej a severovýchodnej Európy. Katastrofa spôsobila trvalé následky pre životné podmienky v postihnutom regióne, kde bolo zničených 14 644 domácností, dlhodobo zneprístupnila základnú infraštruktúru (voda/energia) a vážne poškodila dopravnú infraštruktúru, čo viedlo k úplnej izolácii približne 100 obcí. 6. Rumunské orgány odhadli výšku nákladov na nevyhnutné záchranné operácie, ktoré sú oprávnené podľa článku 3 ods. 2 nariadenia (ES) č. 2012/2002, na 390,8 milióna EUR a rozdelili ich podľa druhu jednotlivých operácií. Hlavná časť operácií sa týka okamžitého obnovenia fungovania dopravnej a vodohospodárskej infraštruktúry a okamžitého zabezpečenia preventívnej infraštruktúry na protipovodňovú ochranu. Druhy operácií, ktoré sa majú financovať z fondu, budú jasne definované v implementačnej dohode. 7. Rumunské orgány uviedli, že v čase podania žiadosti nedostali žiadne finančné prostriedky z iných zdrojov Spoločenstva. 8. Rumunské orgány tiež uviedli, že na oprávnené škody sa nevzťahuje žiadne poistné krytie. Z uvedených dôvodov sa preto navrhuje, aby bola žiadosť podaná Rumunskom v súvislosti s povodňami v júli 2007 uznaná za žiadosť podanú z dôvodu „výnimočnej regionálnej katastrofy“, a aby sa využili prostriedky Fondu solidarity. 2.2. Financovanie Celkový ročný rozpočet Fondu solidarity predstavuje 1 miliardu EUR. Keďže hlavným dôvodom založenia fondu bola solidarita, podľa názoru Komisie by pomoc z fondu mala mať progresívny charakter. Na základe predchádzajúcej praxe to znamená, že škody presahujúce prahovú hodnotu (0,6 % HND alebo 3 miliardy EUR v cenách z roku 2002, podľa toho, ktorá suma je nižšia) by mali viesť k vyššej intenzite pomoci než škody, ktoré prahovú hodnotu neprekračujú. Sadzba, ktorá sa v minulosti používala na stanovenie výšky pridelených prostriedkov pri veľkých katastrofách, je 2,5 % celkových priamych škôd pod prahovou hodnotou na mobilizáciu fondu a 6 % nad touto hodnotou. V prípade výnimočných regionálnych katastrof sa používa sadzba 2,5 % celkových priamych škôd. Metodika na výpočet pomoci z Fondu solidarity bola stanovená vo výročnej správe o Fonde solidarity za roky 2002 – 2003 a schválená Radou a Európskym parlamentom. V tomto prípade sa navrhuje uplatniť rovnaké percentuálne sadzby a poskytnúť tieto sumy pomoci: (EUR) | Priame škody | Prahová hodnota | Suma založená na sadzbe 2,5 % | Suma založená na sadzbe 6 % | Celková výška navrhovanej pomoci | Povodne v Rumunsku | 471 415 101 | 566 845 000 | 11 785 377 | - | 11 785 377 | Pri tejto sume kompenzácie zostane vo Fonde solidarity Európskej únie k dispozícii aspoň 25 % prostriedkov na pridelenie v poslednom štvrťroku roka, ako to vyžaduje článok 4 ods. 2 nariadenia (ES) č. 2012/2002. V súčasnej počiatočnej fáze rozpočtového roka je ťažké presne predvídať, kde by bolo možné uskutočniť prerozdelenie prostriedkov. S cieľom predísť potrebe ďalších platobných rozpočtových prostriedkov sa navrhuje, aby sa suma vo výške 11,8 milióna EUR presunula z rozpočtovej položky 13 03 16 Európsky fond regionálneho rozvoja (EFRR) – Konvergencia do rozpočtovej položky 13 06 01 na pokrytie príslušných potrieb súvisiacich s mobilizáciou Fondu solidarity EÚ. Plnenie položky 13 03 16 bude počas rozpočtového roka dôsledne sledované. SÚHRNNÁ TABUĽKA PODĽA VÝDAVKOVEJ KAPITOLY FINANČNÉHO RÁMCA Finančný rámec Výdavková kapitola/podkapitola | Finančný rámec na rok 2009 | Rozpočet na rok 2009 | PNOR č. 1/2009 | Rozpočet na rok 2009 + PNOR č. 1/2009 | |VRP |PRP |VRP |PRP |VRP |PRP |VRP |PRP | | 1. TRVALO UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |11 272 000 000 | |11 768 997 000 |11 024 385 513 | | |11 768 997 000 |11 024 385 513 | |1b. Súdržnosť pre rast a zamestnanosť |48 428 000 000 | |48 426 884 669 |34 975 134 166 | |-11 785 377 |48 426 884 669 |34 963 348 789 | | Spolu | 59 700 000 000 | |60 195 881 669 | 45 999 519 679 | |-11 785 377 | 60 195 881 669 | 45 987 734 302 | | Rezerva[4] | | |4 118 331 | | | |4 118 331 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |46 679 000 000 | |41 131 356 325 |41 083 823 325 | | |41 131 356 325 |41 083 823 325 | | Spolu | 59 639 000 000 | |56 121 437 011 | 52 566 129 680 | | |56 121 437 011 | 52 566 129 680 | | Rezerva | | |3 517 562 989 | | | |3 517 562 989 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |872 000 000 | |863 925 000 |617 440 000 | | |863 925 000 |617 440 000 | |3b. Občianstvo |651 000 000 | |650 963 000 |678 960 000 |+11 785 377 |+11 785 377 |662 748 377 |690 745 377 | | Spolu | 1 523 000 000 | |1 514 888 000 | 1 296 400 000 | +11 785 377 | +11 785 377 | 1 526 673 377 | 1 308 185 377 | | Rezerva[5] | | |8 112 000 | | | |8 112 000 | | | 4. EÚ AKO GLOBÁLNY AKTÉR[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Rezerva | | | -419 930 360 | | | | -419 930 360 | | | 5. ADMINISTRATÍVA[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Rezerva | | | 76 269 100 | | | | 76 269 100 | | | 6. KOMPENZÁCIA | 210 000 000 | |209 112 912 | 209 112 912 | | |209 112 912 | 209 112 912 | | Rezerva | | | 887 088 | | | | 887 088 | | | SPOLU | 136 211 000 000 | 123 858 000 000 | 133 845 980 852 | 116 096 062 329 | +11 785 377 | 0 |133 857 766 229 | 116 096 062 329 | | Rezerva | | |3 187 019 148 | 8 083 937 671 | | |3 187 019 148 | 8 083 937 671 | | [1] Ú. v. ES L 248, 16.9.2002, s. 1. [2] Ú. v. EÚ L 343, 27.12.2007, s. 9. [3] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, Ú. v. ES L 311, 14.11.2002, s. 3. [4] Európsky fond na prispôsobenie sa globalizácii (EGF) nie je zahrnutý do výpočtu rezervy v rámci kapitoly 1a. [5] Suma z Fond solidarity Európskej únie (FSEÚ) je zahrnutá mimo rámca príslušných výdavkových kapitol tak, ako je stanovené v medziinštitucionálnej dohode zo 17. mája 2006 (Ú. v. EÚ C 139, 14.6.2006). [6] Rezerva výdavkovej kapitoly 4 na rok 2009 nezahŕňa rozpočtové prostriedky týkajúce sa rezervy na núdzovú pomoc ani mobilizáciu nástroja flexibility. [7] Vo výpočte rezervy v rámci stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 78 miliónov EUR na príspevky zamestnancov do systému dôchodkového zabezpečenia.